《满庭芳五首 其一》
清代·奕绘

春水如天，春山如笑，春烟低罨春城。三春好鸟，春树变春声。

有女怀春如醉，惊春梦、不断春情。春功起，春牛打碎，春令属春卿。

问春春不语，春来春往，多少春程。爱春帆细雨，春草青青。

难买春宵一刻，寻春去、春满春明。题春句，春花春月，春色太轻盈。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。